Ek het intussen by Beeld beswaar gemaak oor die foutiewe aanhaling. In ŉ interne proses by die Nasionale Persgroep, is my beswaar gehandhaaf, soos in die briewekolom van Beeld op 11 Maart verskyn het.
Ons gaan voort om die Potchefstroomkampus se saak op die tafel te sit. Ons onderneem egter om die gesprek voortaan na ŉ breër basis te neem om sodoende te sorg dat ons die standpunt van die Potchefstroomkampus effektief oordra.
Net vir die nodige inligting wat het geword van die eis teen Jonathan Jansen by die OFS universiteit of is dit buite die hof in die stilligheid geskik met belasting betalers geld.
My persepsie is dat die aanslag op die Afrikaner al hoe feller word, met die einddoel om hom van sy gronwetlike reg tot moedertaalonderrig te ontneem, onder die valse voorwendsel van transformasie. Maar wat ek nooit sal verstaan nie , is hoekom ‘n jong Afrikaner man soos Adriaan Basson duidelik nie die kernbelange van die Afrikaner op die hart dra nie, wel dis maar my persepsie, en ek glo duisende ander Afrikaners sien dit ook so. Gelukkig is daar darem nog baie goeie en sterk Afrikaners soos Prof van Schalkwyk wat wat die prosesse by die NWU met uitnemendheid bestuur. Hy is waarlik iemand met ‘n visie vir die Afrikaner se toekoms by die NWU. Hy het my volle ondersteuning en ek wens hom alle sterkte toe vir waarmee hy daar besig is.